als_Latn dik_Latn sag_Latn
Sistemi i ri operativ nga Apple iOS 7 do të vonohet, Apple do ta prezantojë iPad-in e ri në prill, ndërkaq më vonë do ta shtojë edhe iWatch, Flat Panel TV dhe aplikacion të ri “Cards” në prill. Këta janë vetëm disa nga spekulimet të lidhura me Apple, për të cilat po flasin një numër i madh i redaktorëve dhe gazetarëve nga mediumet e respektuara.
iPhone
Edhe pse pothuajse është e njohur se iPhone 5S të ri nuk do ta shohim para kësaj vere, megjithatë ajo nuk i ndërpret spekulimet të cilat janë para së gjithash si pasojë e dëshirës së madhe për funksionalitete më të mëdha. iPhone i ri ndoshta do të vijë edhe me mbrojtje të re nga vjedhjet – skener biometrik. Mbetet e paqartë nëse skeneri do të jetë për mbrojten e telefonit ose transaksioneve financiare, por spekulimet para së gjithash janë për shkak të blerjes së AuthenTec dhe mënyrës përmes së cilës Apple planifikon ta integrojë këtë kompani. Përveç kësaj iPhone i ri do të mund të vijë me filter për polarizim i cili dukshëm do ta zvoglojë këndin që mund të shihet në ekran me çka do të rritet privatësia e përdoruesëve. Pothuajse të gjithë pajtohen se në qershor është termini i shkëlqyeshëm për telefonin e ri, ndërkaq me siguri data më e afërt për prezantim do të ishte diku në muajin gusht.
iPad
Nëse iPhone i ri duket shkëlqyeshëm, atëherë nëse është gati edhe iPad i ri 9.7 inç do të mund ta shohim që në prill. Kjo e bën të vështirë daljen e iOS 7 në kohë të shkurtë pasi që iPad i ri do të vijë me verzionin paraprak të sistemit operativ. Pamja e tabletit të ri do ti ngjante më shumë iPad mini edhe pse pothuajse dihet se bëhet fjalë për tablet 10 inçësh i cili do të prezantohet, ndoshta këtë muaj, më së voni deri në qershor.
iOS
Edhe pse nuk është spekulim se iOS 7 është vonuar, madje edhe vet kompania vërtetoi se: “inxhinierët që punojnë në OSX Leopard janë transferuar në iOS 7 me qëllim ta përshpejtojnë projektin” duket se përdoruesit e iPhone dhe iPad kanë arsye për tu acaruar. Apple paralajmëroi se sistemi operativ do të redizajnohet në tërësi. Edhe pse dyshimet për redizajn të plotë janë të bazuara, megjithatë parlaajmërohet edhe dizajn më i thjeshtë, ndërkaq Apple në iOS 7 do ta shfrytëzojë “super dizajnierin” e saj Xhonatan Ajv. Përveç dizajnit më të mirë sistemi operativ i ri do të dueht të jetë edhe më funksional, ndërkaq pjesë të redaktorëve shpresojnë edhe në “tastierë” më të mirë.
OS X
Me siguri 10.9 OS X do të del në tetorë edhe pse lëvizja e disa nga inxhinierëve do ta vonojë projektin. Sipas të dhënave nga “traffic logs” përdorimi i 10.9 është në nivel të njejtë me paraardhësin e tij 10.8 kur ai ishte paraqitur. Interesant është propozimi i Federiko Bijanko i cili ka ide/propozim për atë se si mund të dukej iOS 7 të cilin mund ta shikoni në videon e mëposhtme.
als_Latn zho_Hant als_Latn zho_Hant als_Latn gla_Latn als_Latn glg_Latn als_Latn